ועדת הכספים, כנסת 20, פרוטוקול מספר 10, 2015-06-09 13:20

משה גפני: צו תעריף המכס והפטורים ומס קנייה על טובין (הוראת שעה מס' 5), התשע"ה-2015 (ממירים המיוחדים לקליטה מלוויין או מכבלים).

<יאיר שירן: הצו הזה הוא מהלך משותף של משרד הכלכלה ורשות המסים.

<יאיר שירן: יש בארץ תעשייה שתומכת במפתחים של מוצרים אלקטרוניים.

<יאיר שירן: זה נקרא DMS Electronic Manufacturing Services.

<יאיר שירן: אלו חברות שתומכות, הן בעצם מייצרות את המוצרים שמפתחות חברות כמו מלאנוקס, כמו אי.סי.

<יאיר שירן: איי ואחרות.

<יאיר שירן: הן מפתחות, ואז את הייצור הן יכולות לעשות בארץ או בחו"ל.

<יאיר שירן: לנו, מן הסתם, יש אינטרס שחלק גדול מהייצור ייעשה בארץ כי אז הרווחים הכלכליים של הפיתוח של מוצרים חדשים נשאר בחלקו הגדול בארץ ולא בחו"ל.

<יאיר שירן: יש גם לא מעט חברות ישראליות בתחומי הטכנולוגיה שמפתחות מוצרים, ואז מייצרים אותם בחו"ל.

<יאיר שירן: אנחנו מברכים על כל פיתוח, אבל כמובן שאם הייצור בארץ הרווח הוא גדול לאורך זמן בתעסוקה, בתשלומי המסים, בפיתוח טכנולוגי, ייצור וכן הלאה.

<יאיר שירן: פנו אלינו מספר מפעלים מהתחום הזה, חלקם נוכחים פה.

אורלי לוי אבקסיס: כמה הם אטרקטיביים ביחס לשוק שם?

אורלי לוי אבקסיס: השאלה שלי היא פר ממיר.

אורלי לוי אבקסיס: עזוב עכשיו את המסים וכו'.

אורלי לוי אבקסיס: יכול להיות שבסופו של דבר מה שיקרה זה שאנשים יצטרכו לשלם את העלות ואת המכס.

מיקי לוי: זה ייצור מקומי.

אורלי לוי אבקסיס: אני יודעת, אבל יכול להיות שהייצור המקומי הוא מראש מאוד יקר - -

מיקי לוי: יש איזון בין מכס לבין - -

<יאיר שירן: תני לי דקה וחצי, אני אגיע לזה.

<יאיר שירן: פנו אלינו חברות שנתקלות בקשיים.

<יאיר שירן: יש ייצור שעובר למזרח, ויש דברים שאפשר לייצר כאן.

<יאיר שירן: 90% ומעלה ממה שמייצרות החברות האלו – יש כאן את פלקסרוניקס שיושבת מולי - הולך לייצוא.

<יאיר שירן: המוצרים האלה מיוצרים לעולם הגדול.

אורלי לוי אבקסיס: אנחנו מייצאים ומייבאים במקביל את אותו מוצר?

מיקי רוזנטל: כן.

<יאיר שירן: המפעלים האלה, כמו פלקסרוניקס שנמצאים פה, נמצאים באזורי עדיפות לאומית, באזורי פיתוח.

<יאיר שירן: ככה גם הרבה מהמפעלים האחרים.

<יאיר שירן: יש את RH בנצרת, את ניסטק בקצרין.

<יאיר שירן: אמרו לנו שיש מוצר מסוים – הממירים, שהם מרגישים שהם יכולים לייצר לצרכים של השוק המקומי ובהמשך להתפתח ולייצא את המוצר לחו"ל.

<יאיר שירן: הסתכלנו וראינו שיש פה רכש אדיר של ממירים.

<יאיר שירן: עשרות אלפי, אם לא מאות אלפי יחידות מידי שנה.

<יאיר שירן: הרוכשות הגדולות הן חברות הטלוויזיה הרב ערוצית, שזה מן הסתם הוט ויס, וחברות נוספות שקונות כאלה דברים.

<יאיר שירן: אנחנו רצינו במהלך הזה ליצור איזה שהוא אינסנטיב - -

אורלי לוי אבקסיס: אתם רותמים את העגלה לפני הסוסים.

אורלי לוי אבקסיס: הם יכולים לייצר את זה במיידי?

אורלי לוי אבקסיס: החוק הזה ייכנס והם עדיין לא ייצרו.

אורלי לוי אבקסיס: אותי מעניין גם הצרכן הסופי.

<יאיר שירן: המהלך שנעשה הוא כזה שבסופו של דבר מס הקנייה שחל יפוג, במקומו יהיה מכס של 10%.

מיקי רוזנטל: אתה אומר שהמחיר של המוצר לא ישתנה, שרק המיסוי הפנימי?

<יאיר שירן: בדיוק.

<יאיר שירן: אם ימשיך הייבוא הזה, המחיר יישאר אותו דבר.

<יאיר שירן: במקום שזה יהיה מס קנייה זה יהיה מכס.

<יאיר שירן: אם הם יחליטו לרכוש מהארץ, המחיר עשוי אפילו לרדת כיוון שאז בכלל לא משלמים מס קנייה ולא מכס.

מיקי רוזנטל: אתם ביקשתם שנה, נכון?

מיקי רוזנטל: למה שנה?

מיקי רוזנטל: איך נדע אם בתוך שנה הצלחנו להגן על המפעלים האלה, לסייע להם, לעזור להם ולא – מה שמטריד בצדק את אורלי - להעלות את המחירים?

מיקי רוזנטל: למה שנה?

<יאיר שירן: המהלך הזה נעשה כדי ליצור אינסנטיב.

<יאיר שירן: אנחנו יכולים לראות שמתנהלים מגעים.

<יאיר שירן: אני לא יודע על עסקה שנחתמה, אבל אני מבין שמתנהלים מגעים בין היצרן לבין חברות שרוכשות מוצרים כאלה.

<יאיר שירן: עשינו את זה שנה.

<יאיר שירן: יכול להיות שנבקש מהמכס להאריך אם נראה שקורה משהו בפועל.

<יאיר שירן: אם נראה שיש משהו ממשי שמתחיל ייצור, אנחנו נבקש אולי להאריך כדי לתת פה ודאות.

<יאיר שירן: כשמעבירים ייצור ממקום למקום, בטח מחו"ל לישראל, רוצים לראות ודאות, רוצים לראות שזה לא ייעשה לשנה אחת.

מיקי רוזנטל: מה טווח המחירים של המוצרים האלה?

מיקי רוזנטל: אני רוצה לדעת את המשמעות של 10% מכס.

<יאיר שירן: אני מבין שמחיר של ממיר כזה שרוכשים פעם ב-4,5 שנים – כל אחד יש לו טלוויזיה בבית, הוא יכול לדעת כל כמה זמן מחליפים לו את הממיר - זה באזור ה-200 דולר.

<יאיר שירן: העלות הנוספת היא 10% על 200 דולר ל-4,5 שנים.

<יאיר שירן: אני לא חושב שאף אחד יהיה עשיר או עני מכזה דבר.

<קובי בוזו: לא מדובר על העלאה.

<קובי בוזו: המס הוא אותו מס.

מיקי רוזנטל: אנחנו רוצים לדעת את סדרי הגודל בשביל להבין.

<יאיר שירן: בשוק הזה יש הרבה מבצעים .

<יאיר שירן: לפעמים החברות האלו אומרות שתמורת מנוי תקבל ממיר בחינם.

מיקי רוזנטל: העניין של החברות לא מטריד אתכם.

מיקי רוזנטל: אני מבין שמה שמטריד אתכם זה הגנה על הייצור המקומי.

<יאיר שירן: לפתח ייצור מקומי שיכול להתפתח לייצוא.

<יאיר שירן: החברות האלו - יושב פה פלקסרוניקס שיכול לדבר על מוצרים אחרים - מייצרות 90% לייצוא.

<יאיר שירן: אם הן יתחילו לייצר לישראל, אני חושב שיש סיכוי סביר שיתפתח פה שוק ייצוא.

מיקי רוזנטל: אתם באים הרבה פעמים ומבקשים להעלות מסים.

מיקי רוזנטל: אתם אומרים שזאת הדרך העקיפה לעזור למפעל.

מיקי רוזנטל: השאלה אם לא נכון לעזור באופן ישיר למפעל כדי לקיים את התחרות הזאת.

מיקי רוזנטל: האם בחנתם את הדרך לסייע למפעלים האלה באופן ישיר?

מיקי רוזנטל: כולנו פה דואגים לתעסוקה, בעיקר לתעסוקה בפריפריה.

מיקי רוזנטל: השאלה היא המחיר, כמה זה עולה לנו בדרך העקיפה, כמה זה עולה בדרך הישירה.

מיקי רוזנטל: קראתי מהנייר שהכינה היועצת המשפטית לוועדה, שגית, שהגרעון מתקציב המדינה הוא כ-19 מיליון שקלים כתוצאה מהמהלך הזה.

מיקי רוזנטל: האם בזה שהיינו נותנים את 19 מיליון השקלים למפעל, לא היינו מרוויחים יותר?

מיקי רוזנטל: האם בדקתם את זה?

<יאיר שירן: המהלך הזה החל בתקופת הממשלה הקודמת.

<יאיר שירן: לפחות בינתיים אני מבין שהמדיניות נשמרת.

<יאיר שירן: יש כלים רגילים של תמיכה במסגרת הכלים שמשרד הכלכלה מפעיל, אם זה מרכז ההשקעות, אם זה אזורי פיתוח.

<יאיר שירן: יכול להיות שבסיטואציה הספציפית הזאת אין תכנית שונה שעונה בדיוק לצורך הזה, לכן נעשה המהלך הזה.

מיקי רוזנטל: האם בחנתם אפשרות לתמוך באופן ישיר, או שלא בחנתם את זה בכלל?

מיקי רוזנטל: אם לא בחנתם, אז תגיד: "לא בחנו".

מיקי רוזנטל: זה בסדר, לא קרה כלום.

מיקי רוזנטל: אני רק רוצה לדעת.

<קובי בוזו: בחנו את האפשרות הזאת עם אגף התקציבים, אבל בגלל שהיה כאן מס קנייה - - .

<קובי בוזו: אם לא היה מס קנייה על המוצר, ברור שלא יכולנו לעשות שום דבר, אבל בגלל שהיה פה מס קנייה על המוצר, בחרנו באופציה של המרת מס הקנייה במכס.

משה גפני: מי מתנגד לצו הזה?

משה גפני: יש מישהו שמתנגד כאן?

<דורי ציקו: חלילה אני לא מתנגד לצו.

משה גפני: למה חלילה?

<דורי ציקו: כי משהו שהוא לטובת הייצור המקומי זה לא דבר רע מבחינתי.

<דורי ציקו: להיפך, אני חושב שהצו הזה מבצע את השינוי אך ורק לממירים של החברות יס והוט, בשונה ממירים של חברה אחרת שמנסה להתחרות ביס ובהוט, או חברות נוספות שייכנסו להתחרות.

אורלי לוי אבקסיס: אצל הממירים הספציפיים שלכם המס ימשיך להיות?

<דורי ציקו: לפי הנוסח הנוכחי, המס ימשיך להיות.

מיקי לוי: הממירים האלה לא מתאימים לכם?

<דורי ציקו: זה פריט נפרד, פריט שונה בתוך צו המכס.

מיקי רוזנטל: האם הממירים מתוצרת הארץ מתאימים למערכת שלכם?

<דורי ציקו: לפי מה שדיברתי קודם עם נציג החברה, הם יכולים לייצר גם ממירים - -

מיקי רוזנטל: כרגע הם לא מתאימים.

<דורי ציקו: כרגע אין להם גם ממירים של הוט ושל יס.

משה גפני: מישהו יכול לענות למה שם לא עשיתם את זה?

<יאיר שירן: זאת סוגיה טכנית שנחשפתי אליה ממש לאחרונה.

<יאיר שירן: אנחנו צריכים לשקול את זה במשרד.

<יאיר שירן: לדעתי, העמדה שלנו תהיה להחיל את זה גם כן.

משה גפני: אף אחד לא פנה אליכם?

<קובי בוזו: לפני שעה הודיעו לי שיש את הממירים האלה שהם לא מסווגים באותו פרט המכס שעשינו.

<שגית אפיק: הצו בתוקף מ-4 במרץ, נכון?

<קובי בוזו: כן, אבל תאריך התחילה שלו זה ב-1 לינואר.

מיקי לוי: אני מעדיף לא לעצור את כל המהלך הזה – אני יודע שסלקום התעוררו רק היום - כדי לא לפגוע בתחרות ולא לפגוע באיזה שהוא סיכוי של תעסוקה וירידת המחיר לצרכן עצמו.

מיקי לוי: דיברתי עם רשות המסים.

מיקי לוי: הם אמרו שמדובר באותו מוצר, שנכנסת חברה חדשה שתגביר את התחרות בשוק הכבלים.

מיקי לוי: הם דיברו על איך הם מתייחסים כרשות המסים לדרישה.

מיקי לוי: ההתייחסות אליכם תהיה אותו דבר ובאותו קנה מידה.

מיקי לוי: אם תביאו מוצר זהה מאותה חברה, כמובן בשוני לפי הצרכים שלכם, אתם לא תקופחו.

מיקי לוי: אנחנו בעד הגברת התחרות.

מיקי רוזנטל: למה פניתם רק עכשיו?

מיקי רוזנטל: הצו הזה ממרץ.

<דורי ציקו: לא ידענו.

מיקי רוזנטל: סלקום לא ידעו?

מיקי רוזנטל: אם הם לא יודעים, מי יודע?

מיקי לוי: סלקום נכנסו עם החבילה שלהם רק החודש.

<דורי ציקו: צריך להבין שלחברה היה דיון עם רשות המסים לגבי המיקום שהמכשירים שלה מסווגים.

<דורי ציקו: הם סווגו לאחרונה בסעיף שכרגע ראינו שהוא לא נמצא בתוך הצו.

<דורי ציקו: חשוב להגיד יותר מזה.

<דורי ציקו: מדובר גם בסעיף שכרגע חברה קטנה שמתחרה בדואופול בשוק השידורים, משלמת מס על הממירים יותר גבוה מהמס הנוכחי שקיים על חברות.

משה גפני: אתם מבקשים להיכלל בתוך הצו הזה?

<דורי ציקו: אנחנו מבקשים להוסיף סעיף נוסף, זהה לחלוטין במלל.

משה גפני: ביקשתם לפני שעה מרשות המסים וממשרד הכלכלה להיכלל בצו הזה.

מיקי לוי: רק ממשרד הכלכלה, לא מרשות המסים.

מיקי לוי: צריך להיזהר לא להכניס את זה לפני הבדיקה.

מיקי רוזנטל: זאת רק בקשה, לא החלטה.

אורלי לוי אבקסיס: אף אחד לא יכול לחשוד בי, אני כל כך רוצה תעסוקה בפריפריה, הרחבה ולחזק את המפעלים, אבל אנחנו לא יודעים אם יש הסכם בינכם ובין החברות, אנחנו לא יודעים מתי יכולת הייצור שלכם והשיווק יצאו לפועל.

אורלי לוי אבקסיס: הצו הזה, גם אם מפורסם היום, היישום שלו ב-1 בינואר.

אורלי לוי אבקסיס: אני לא יודעת אם עד אז תהיה איזו תשובה למה שיקרה בין לבין, ואז הצרכן ישלם את המכס.

<קובי בוזו: הוא לא ישלם כלום.

<קובי בוזו: במקום מס קנייה את קוראת לזה מכס.

משה גפני: מה שהממשלה עושה דרך המקורות העצמאיים שלה זה פשוט משנה את המיסוי.

<מיכל רפאלי כדורי: גם אנחנו מברכים על היוזמה של משרד הכלכלה.

<מיכל רפאלי כדורי: היינו הרבה מאוד בקשר עם יאיר.

<מיכל רפאלי כדורי: אני במיוחד.

<מיכל רפאלי כדורי: אמרתי בהתחלה, ואני אומרת את זה עכשיו, שכדי שהצו הזה יקרה הצו חייב להיות ל-5 שנים.

<מיכל רפאלי כדורי: אין שום משמעות לצו בן שנה.

<מיכל רפאלי כדורי: קבועי הזמן מבחינתנו להעביר ייצור של מוצר כזה מסין או מדרום אפריקה ולשכנע את הספק לבוא לייצר בישראל בדרום הארץ - - זה לא טורפדו, זאת אנייה גדולה שצריך להזיז אותה.

<מיכל רפאלי כדורי: זה לוקח הרבה זמן.

<מיכל רפאלי כדורי: צו של שנה לא יקרה מבחינתנו.

<קובי בוזו: אנחנו נבחן ונראה.

<קובי בוזו: יש לנו מהיום עוד שנה וחצי עד שהצו יפקע.

<קובי בוזו: זה ב-1 לינואר 2017.

אורלי לוי אבקסיס: אתה לא יכול לבדוק אותו לפני תחילת 2016.

אורלי לוי אבקסיס: אתה אומר ששנה וחצי עד שהצו יפקע.

אורלי לוי אבקסיס: הוא לא ייכנס לתוקף לפני 1 בינואר.

מיקי רוזנטל: למה רק שנה?

מיקי רוזנטל: על סמך מה קבעתם שנה, אם אי אפשר לבחון את התוצאות של הצו?

אורלי לוי אבקסיס: ואז אנחנו נשים במדרון חלקלק את הפריפריה.

אורלי לוי אבקסיס: למה?

אורלי לוי אבקסיס: הם יסתמכו על כך שבעוד שנה לא יהיה צו.

משה גפני: יאיר, מה אתה אומר על 5 שנים?

<יאיר שירן: תראו, יש לנו אינטרס שמשהו יקרה.

<יאיר שירן: אנחנו - אמרתי את זה בנפרד, ואני אומר את זה כאן - נשמח מאוד לבוא ולהאריך, אבל אנחנו גם רוצים לראות שאנחנו לא רק מדברים, שגם קורה משהו בשטח.

<יאיר שירן: לבוא ולהאריך בלי שאנחנו רואים שיש התקדמות - -

<מיכל רפאלי כדורי: יאיר, זאת ביצה ותרנגולת.

<יאיר שירן: יש לנו זמן.

<יאיר שירן: לבקש הארכה מרשות המסים ומכל המסלול - -

<שגית אפיק: זו לא הארכה, זה צו חדש.

<שגית אפיק: להיפך, בהקלה אתם לא צריכים לבוא אלינו, אבל לעשות הארכה זה מסלול חדש לגמרי.

<יאיר שירן: אנחנו נשמח לעשות את דרך הייסורים הזאת כשנראה שמשהו מתחיל לקרות.

מיקי רוזנטל: האם שנה זה בכלל רלוונטי לבדוק את ההתפתחויות?

אורלי לוי אבקסיס: זה בכלל מסכן אותם.

מיקי רוזנטל: האם זה מסכן אתכם?

מיקי רוזנטל: האם זה יגן על התעסוקה, על העובדים, על כל הרעיון שבגינו באים לבקש את הצו הזה?

אורלי לוי אבקסיס: האם הצו הזה יעזור?

<רפי חדד: זה יעזור מאוד.

<רפי חדד: כמובן שיעזור מאוד להגדיל את טווח הזמן.

משה גפני: אתה לא מתערב בוויכוח - -?

מיקי רוזנטל: העניין של השנה זו נקודה קריטית.

מיקי רוזנטל: תסביר איך זה יעזור אם זה יהיה שנתיים.

<רפי חדד: אנחנו חברה עסקית שמרוויחה כסף.

<רפי חדד: אנחנו רוצים להרוויה ורוצים שכולם ירוויחו מהסיפור הזה.

משה גפני: שואלים חברי הכנסת איך אתה הולך להרוויח מהצו הזה.

<רפי חדד: אם ייצרו אצלי את הממירים אז תהיה לי עבודה, אני אכניס אנשים שעובדים, אני אקבל כסף על העבודה שאני מבצע בישראל.

עבד אל חכים חאג' יחיא: המוצר יוזל לאזרחים?

אורלי לוי אבקסיס: כוח העבודה פה יותר יקר מהמזרח, לכן אני שואלת אם אתם תהיו עדיין אטרקטיביים.

<רפי חדד: התמחור של מוצר אלקטרוני מורכב משני חלקים עיקריים.

<רפי חדד: אני מדבר על עלות הייצור, לא על עלות המכירה שלכם.

<רפי חדד: שם מכניסים לכם את הרווח.

<רפי חדד: עלות הייצור מורכבת בדרך כלל מ-80% עלויות חומר שהן שוות בכל העולם.

<רפי חדד: אני חברה גלובאלית.

<רפי חדד: כשהסיני קונה את זה בדולר, אני קונה את זה גם בדולר.

<רפי חדד: כשהוא קונה את זה ב-10 סנט, גם אני קונה את זה ב-10 סנט.

<רפי חדד: נשאר 20%.

משה גפני: הצו הזה נעשה במרץ.

משה גפני: הוא אמור להיכנס לתוקף בינואר.

משה גפני: אני מציע לא לאשר את זה עכשיו, לבקש מהם במשך שבוע לבדוק את הבקשה שלנו שלא תהיה אפליה – אם אפשר, אז להכניס אותם – ולשנות את זה משנה לשנתיים לפחות.

משה גפני: בעוד שבוע נאשר את זה.

עבד אל חכים חאג' יחיא: איך זה ישפיע על האזרחים?

עבד אל חכים חאג' יחיא: זה יוזיל את העלויות?

מיקי רוזנטל: זה לא ישנה את המחיר.

משה גפני: יהיו יותר עובדים.

<שגית אפיק: המחיר יישאר אותו הדבר.

מיקי רוזנטל: במקום מס קנייה יהיה מכס באותו שיעור.

מיקי רוזנטל: לא אמור להיות שינוי.

משה גפני: חאג' יחיא, לא הולך להשפיע.

עבד אל חכים חאג' יחיא: בהכנסות המדינה זה ישתנה?

<קובי בוזו: זה אומר שצריך להחתים את שר האוצר על צו חדש.

מיקי רוזנטל: שיחתום, מה הבעיה?

<יאיר שירן: יש פה איזה איזון מסוים שאמור לתת איזה שהוא לחץ על החבר'ה שיושבים שם לבוא ולהראות התקדמות.

<יאיר שירן: אני מנהל מינהל תעשייה, יש לי אינטרס שזה יעבוד.

אורלי לוי אבקסיס: יכול להיות שיצרתם פה שוק של תחרות לא הוגנת.

אורלי לוי אבקסיס: אם בסוף סלקום מוצאים את עצמם מחוץ למגרש, אז יש עליהם מכס ועל האחרים לא.

מיקי לוי: האם בשבועיים הצו יכול להיכנס?

<קובי בוזו: אנחנו צריכים לעשות צו, להחתים את שר האוצר, רק אחרי זה לבוא לפה.

מיקי רוזנטל: גם אם זה לא שנתיים, אתה צריך צו חדש בגלל סלקום, אם אתה מחליט שראוי לתת להם.

מיקי רוזנטל: אני לא אומר שצריך לתת להם, אבל צריך לבחון את זה.

<יאיר שירן: הראייה היא להרחיב את זה.

<יאיר שירן: יש פה איזה שהוא איזון.

<יאיר שירן: לתת יותר מידי אורך זמן - -

משה גפני: לא אמרתי 5 שנים.

משה גפני: אתם צריכים לשנות את הצו כדי שלא תהיה אפליה.

משה גפני: אתם צריכים להחתים את השר.

<שגית אפיק: יש לכם שבוע לבדוק.

<קובי בוזו: אנחנו צריכים - -

משה גפני: לא אמרתי שתקבלו את מה שאמרתי או לא תקבלו.

משה גפני: בימים האלה, בשבוע הזה לא קורה שום דבר.

משה גפני: הצו ממרץ נשאר.

משה גפני: בלאו הכי התחולה שלו היא בינואר.

משה גפני: תבדקו את זה, כדי שנוכל לעבוד יחד ולהפרות אחד את השני.

משה גפני: אתם באתם עם זה.

משה גפני: התברר שיש בעיה של אפליה.

משה גפני: תתקנו את זה.

משה גפני: תחתימו את השר.

משה גפני: אנחנו מבקשים שבאותה עת שאתם מחתימים את השר, תעשו את זה לשנתיים ואל תעשו את זה ל-5 שנים או לשנה.

משה גפני: שנתיים זה האיזון בין לבדוק את החברות, את מה שהן עושות.

משה גפני: זה מקובל עלייך?

<מיכל רפאלי כדורי: קבועי הזמן של ייצור ממיר הם שנה וחצי.

<מיכל רפאלי כדורי: אין לזה משמעות מבחינתנו.

<מיכל רפאלי כדורי: זה nice to have, אבל אנחנו לא נוכל ליהנות מזה.

משה גפני: אנחנו מדברים על צו למשך שנתיים וחצי.

משה גפני: אנחנו נמצאים ביוני.

מיקי רוזנטל: אם הרגולטור ימצא לנכון הוא גם יכול להאריך את זה.

מיקי רוזנטל: זה לא שעכשיו חוסמים בפניכם את כל האפשרויות.

מיקי רוזנטל: להיפך, מכבדים את בקשתכם.

מיקי רוזנטל: אנחנו מבקשים להכניס אתכם לתוך העניין, אבל לא רוצים לתת את זה לזמן בלתי מוגבל.

מיקי רוזנטל: זה כל העניין.

<מיכל רפאלי כדורי: אתם מבקשים ממני לשכנע ספק דרום אפריקאי או סיני שאני עובדת איתו, שיעביר את האופרציה שלו לייצר פה.

<מיכל רפאלי כדורי: אני צריכה להבטיח לו שלא יהיה פה מס.

<מיכל רפאלי כדורי: או שאני אצליח, או שלא.

משה גפני: תגידי לו שישבנו כאן בוועדת הכספים, גם יש עתיד, גם מישראל ביתנו, גם מהמחנה הציוני, גם מיהדות התורה וגם מהרשימה המשותפת, והחלטנו שאנחנו רוצים לתת 5 שנים.

משה גפני: את יכולה להגיד לו שתהיה את ההקלה הזאת אם אכן זה יתבצע.

משה גפני: הוא יכול לתרום לעניין.

משה גפני: זה שהוא יעבוד איתך זה יוארך לא רק ל-5 שנים, לעוד יותר מזה.

משה גפני: פה אנחנו מדברים על הארכה סבירה שנעשית לפרק זמן של שנתיים כי צריך לבדוק את העניין.

משה גפני: אי אפשר ללכת בקיצוניות לצד הזה או לצד הזה.

משה גפני: אני מבקש שתבואו בעוד שבוע עם חתימה של השר.

<קובי בוזו: לא בטוח שנאריך את זה לשנתיים.

<קובי בוזו: לא מדובר רק על יס, יש פה עוד חברות שקונות ממירים.

<קובי בוזו: אנחנו עשינו את זה במטרה שהם ייצרו קשרים ביניהם.

משה גפני: כמה זמן?

<קובי בוזו: יש פה את העניין שאפשר להביא את הממירים האלה מארצות שיש לנו איתן הסכמי סחר.

<קובי בוזו: אם נאריך את זה ויתחיל להגיע לכאן ייבוא של ממירים מארצות שיש לנו איתן הסכם סחר, לא ישולם מכס.

<קובי בוזו: למפעל לא יקרה שום דבר.

משה גפני: מה ההבדל בין שנה לשנתיים?

<קובי בוזו: רצינו לעשות את זה עם הגבלה של זמן, לראות שבאמת קורה משהו.

<קובי בוזו: עכשיו נתת שנתיים, כשבשנתיים האלו יכולים להגיע לפה - -

משה גפני: מה ההבדל בין שנה לשנתיים?

<קובי בוזו: שנה זה פחות חשיפה.

משה גפני: תראה מה קורה עם מדינות שיש לנו איתן הסכמי סחר.

מיקי רוזנטל: תבואו, נקצר את זה, נבטל את זה.

משה גפני: אנחנו איתך כולם.

<קובי בוזו: נבחן את זה.

משה גפני: תבואו עם שנתיים.

אורלי לוי אבקסיס: שנה אנחנו לא נאשר.

מיקי רוזנטל: צריך לתת גם אופק.

משה גפני: תפתרו גם את הבעיה שלא תהיה אפליה.

משה גפני: תודה רבה, הישיבה נעולה.